चंडीगढ़. सोमवार को चंडीगढ़ में हुए दर्दनाक हादसे में जहां 6 लोगों की मौत हो गई। वहीं, घायलों में से एक ने घटना को कुछ यूं बयां किया। बापूधाम के रहने वाले राजिंदर रेहड़ी चलाते हैं। राजिंदर ने कहा कि हादसे के समय वह अपने दोस्त अशोक के साथ बैठकर शराब पी रहा था। दोनों आमने-सामने बैठे हुए थे। इसी दौरान ऐसा लगा जैसे कोई गाड़ी दीवार तोड़कर अंदर घुस गई है। पीछे मुड़कर देखा तो लैंटर नीचे गिर रहा था। एक कुर्सी के फर्क से वह बच गए। जिस जगह वह गिरे वहां पर लैंटर उनकी पांव पर गिरा गया।
हालांकि, उनका पूरा शरीर बाहर था, सिर्फ टांगें लैंटर के नीचे दब गई, जिससे वह बाहर नहीं निकल पा रहे थे। दूसरी तरफ उनका दोस्त जहां पर गिरा उसका पूरा शरीर लैंटर के नीचे गया था। सभी तरफ अंधेरा हो गया था, डर लग रहा था। खुद को बाहर निकाल नहीं पा रहे थे, इसके बाद मदद के लिए आए लोगों ने उन्हें बाहर निकाला, लेकिन तब तक दोस्त की मौत हो चुकी थी।
दोस्त खुदा बनकर आया...
बापूधाम के ईश्वर सिंह ने बताया कि उसकी जान भगवान ने बचा ली। वह शराबलेकप अहाते में पीने गया, लेकिन अचानक दोस्त का फोन आ गया। वह फोन सुनने लगा तो एकदम पूरा ठेका और अहाता धंस गया। फोन करने वाला दोस्त मेरे लिए तो खुदा बनकर आया।
हादसे की वजह
- अवैध बेसमैंट खोदने से हुआ हादसा...
- तीन दिन से चल रही थी खुदाई...
- दुकान के खाली प्लाट की बेसमैंट खोदी जा रही थी...
- 12 मजदूरों ने 10 फीट बेसमैंट 3 दिन में ही खोद दी थी...जबकि 4 फीट से ज्यादा नहीं खोदी जानी चाहिए थी...
- बिना परमिशन खोदी जा रही थी बेसमैंट, प्लाट मालिक और ठेकेदार पर मामला दर्ज...
क्या है मामला...
सोमवार सुबह 11 बजे सेक्टर-26 में अवैध तरीके से बेसमेंट बनाने के कारण साथ वाले ठेके की दीवार खिसक गई और लैंटर नीचे गिर गया। इसके नीचे दबने के कारण ६ लोगों की मौत हो गई, जबकि 11 लोग घायल हो गए हैं।
आगे की स्लाइड्स में देखें हादसे की तस्वीरें...फोटो अनिल ठाकुर
hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva